Diari Oficial de la Generalitat Valenciana


Sumari del DOGV 6329, del 10-08-2010 (2010/8506)

Notificació de la sentència dictada en el judici ordinari número 1910/2008.
---------------------------------------------------------------------------

### Dades del document

Número de DOGV
:   6329

Data del DOGV
:   10-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8506


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici ordinari número 1910/2008. [2010/8506]  
Judici ordinari 001910/2008  
De: María Luisa Real Rey.  
Procuradora: Herminia Arnau Arnau.  
Contra: herència jacent de Juan de Motos García.  
En aquest procediment ordinari seguit a instàncies de María Luisa Real Rey, contra l'herència jacent de Juan de Motos García, s'ha dictat la sentència, que té l'encapçalament i la dispositiva que, literalment, són com segueix:   
«Sentència número 119/2010  
València, 31 de maig de 2010   
Juan Carlos Artera Mora, magistrat titular del Jutjat de Primera Instància número 10 de València, he vist aquestes actuacions de judici ordinari, seguides en aquest Jutjat amb el número 1910/2008, promogudes per Luisa Real Rey, representada per la procuradora Herminia Arnau Arnau, i defesa pel lletrat Vicente Monrós Lliso, contra l'herència jacent de Juan de Motos García, declarada en rebel·lia, sobre el reconeixement com a parella de fet i dissolució i liquidació de societat o comunitat.  
Estime la demanda interposada per María Luisa Real Rey contra l'herència jacent de Juan de Motos García:  
1. Declare que entre María Luisa Real Rey i Juan De Motos García, va existir en el seu moment una convivència paramatrimonial, parella de fet o unió more uxorio, que generà la creació d' una comunitat de béns; aquesta comunitat de béns abraçava en un principi l'explotació del negoci bar café Tay-Tay, siti a València, carrer de Viana, número 12, i posteriorment la cessió en arrendament del negoci esmentat i el subarrendament del local on estava situat.  
2. Atés que ha cessat la convivència que es va originar per haver finat Juan de Motos García, es dissol i liquida la comunitat de béns, i s'assigna a cada una de les parts, és a dir a María Luisa Real Rey i a l'herència jacent de Juan de Motos García, la meitat del valor dels béns assenyalats.  
3. Declare que en el compte d'estalvi número 9585-8459-15-576-6427362, i en el compte de fons d'inversió número 3654-3495-050-0081059, ambdós oberts en el seu moment per Juan de Motos García, a nom seu, al Banc Santander Central Hispano, estan ingressats els fruits i guanys dels béns propietat de la comunitat extingida i, per consegüent, els seus saldos corresponen en un 50% a Maria Luisa Real Rey i en el 50% restant a l'herència jacent de Juan De Motos García.  
4. Condemne la demandada a pagar les costes processals causades.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique la notificació, presentant, davant d'aquest Jutjat, un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen.  
El recurs no s'admetrà si en preparar-lo la part no acredita haver consignat a l'entitat Banesto i en el compte de dipòsits i consignacions obert en nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
Que el secretari expedisca una testimoniança d'aquesta resolució, que s'unirà a les actuacions que l'han motivada, i porteu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
I atés que el demandat esmentat, l'herència jacent de Juan de Motos García, està en parador desconegut, expedisc aquest edicte a fi que li valga de notificació de forma deguda.  
València, 1 de juliol de 2010.- El secretari judicial: Julio Giráldez Blanco.